ניקולס פינוק

ניקולס אנדרה פינוק (באנגלית: Nicholas Andre Pinnock; נולד ב-2 בספטמבר 1973) הוא שחקן תיאטרון, קולנוע וטלוויזיה אנגלי. ניקולס פינוק נולד בבלהם, לונדון, והתגורר בילדותו בערב הסעודית. עם שובו לאנגליה בגיל 12, הוא נרשם ללימודי משחק בהמרסמית'. עבודתיו הראשונות הייתה כשדיגמן ושיחק בפרסומות, קליפים, סרטים וטלוויזיה. בהמשך הכשרתו המקצועית, השתתף פינוק בקורס תיאטרון מוזיקלי בן שלוש שנים בסטודיו סנטר בלונדון. לאחר השנה הראשונה, הוא החליט שמשחק הוא אהבתו הראשונה ובשנים הבאות התרכז בדרמה ובמחול מודרני. לאחר שסיים את לימודיו, הצטרף פינוק ללהקת המחול המודרני של לאה אנדרסון, ה-"Featherstonehaughs", למשך מספר שנים. בשנת 1986, כשחקן ילדים, כיכב פינוק בסרט סדרת הטלוויזיה "מר מגוס ממתין לך", המבוסס על הרומן מאת ג'ין קמפ. שנה לאחר מכן הוא שיחק בסדרת הטלוויזיה לילדים "בעולם של אמו". לאחר מכן המשיך בתפקידי אורח בסדרות טלוויזיה כמו "גריינג 'היל", "איסטאנדרס", "נשות הכדורגלנים", ו"נפגעים". בתיאטרון הוא שיחק בין היתר במחזה "כטוב בעיניכם" שהוצג בפסטיבל שייקספיר בסטאפורדשייר, ואחריה עבד עם במאים כמו קתי ברק בהפקות של תיאטרון המפסטד ובפסטיבל אדינבורו. סרטו העלילתי ההוליוודי הראשון, היה שובר הקופות של קיץ 2011 "קפטן אמריקה". באותה שנה המשיך לשחק בתפקיד ליאון בדרמה "טופ בוי" עטורת פרסים בת ארבעה חלקים, ששודרה בערוץ 4 במשך ארבעה לילות רצופים מ-31 באוקטובר 2011. לאחר ההתפרעויות באנגליה בלונדון ב-2011, הופיע פינוק בדוקו-דרמה של ה-BBC "The Riots: In Their Owe Words, The Rioters". בשנה שלאחר מכן גילם פינוק את אוואן בדרמת הטלוויזיה "The Ice Cream Girls". הדרמה בת שלושה חלקים שודרה באפריל 2013. פינוק גילם את נלסון מנדלה הצעיר בדוקו-דרמה של ערוץ ITV, "מנדלה: שנות הכלא", ששודרה ב-15 בדצמבר 2013. את הדרמה ביים טום רוברטס זוכה פרסי באפטא ואמי. הדרמה מתרכזת במשפטו וגזר דינו של מנדלה בשנת 1963, הגעתו לאי רובן עד לשחרורו ב-11 בפברואר 1990. בשנת 2015 גילם פינוק את פרנק סאטר בסדרה "רצח בדם קר". בשנת 2015 שיחק בשני סרטים, "מפלצות: יבשת אפלה", סרט המשך למפלצות ו-"The Keeping Room". התפקיד הבא של פינוק היה כג'ייסון באקלנד בדרמת הפשע של ITV "מרצ'לה" בעונה הראשונה והשנייה, לצד אנה פריל. הסדרה שודרה ב-ITV ב-4 באפריל 2016. בהמשך השנה שיחק בדוקו-דרמה בת ארבעה חלקים מבית ערוץ ההיסטוריה "עליית הברברים", בה גילם את המדינאי חניבעל. בשנת 2017 הופיע בתפקיד איאן שו בסדרה "מקביל", מותחן מדע בדיוני ששודר לראשונה ב-10 בדצמבר 2017. הוא גם משחק ב-"Criminal: UK". בשנת 2020, גילם את אהרון וואלאס בסדרה "צדק לכל החיים", סדרת דרמה משפטית אמריקאית שיצרו האנק שטיינברג והפיק הראפר 50 סנט שגם משתתף בסדרה. הסדרה בהשראת חייו של אייזיק רייט ג'וניור, מתרכזת באסיר כלא המרצה מאסר עולם בגין פשע שלא ביצע, והפך לעורך דין כשהוא כלוא ומשמש כסנגור של אחרים. בנובמבר 2020 עלתה העונה השנייה של הסדרה, ובחודש מאי 2021, רשת ABC ביטלה את הסדרה. פינוק הוא שגריר של ארגון הצדקה לבריאות הנפש, Mind UK. מדיה וקבצים בנושא ניקולס פינוק בוויקישיתוף אתר האינטרנט הרשמי של ניקולס פינוק ניקולס פינוק, ברשת החברתית אקס (טוויטר) ניקולס פינוק, ברשת החברתית אינסטגרם ניקולס פינוק, במסד הנתונים הקולנועיים IMDb (באנגלית) ניקולס פינוק, באתר AllMovie (באנגלית) ניקולס פינוק, במסד הנתונים הקולנועיים KinoPoisk (ברוסית) "Nicholas Pinnock stars in upcoming thriller Fortitude". The London Studio Center. Associated Press. 2015-01-30. נבדק ב-2020-01-11. "Memorable TV". MEMORABLETV.COM. אורכב מ-המקור ב-30 בנובמבר 2011. נבדק ב-27 באוקטובר 2011. {{cite web}}: (עזרה) Jones, Sam (27 באוקטובר 2009). "Topdog/Underdog". Morning Star. נבדק ב-27 באוקטובר 2011. {{cite news}}: (עזרה) "Channel 4 Press". Top Boy Programme Info. Channel 4. נבדק ב-27 באוקטובר 2011. {{cite web}}: (עזרה) BBC. "The Riots: In Their Own Words". נבדק ב-1 בדצמבר 2013. {{cite web}}: (עזרה) "Mandela: The Prison Years". ITV Studios. נבדק ב-16 בדצמבר 2013. {{cite web}}: (עזרה) "Anna Friel leads the cast of new ITV drama Marcella". ITV Press Centre. McVey, Ciara (2018-07-24). "Counterpart' Star Nicholas Pinnock Calls Working With J.K. Simmons a "Master Class"". The Hollywood Reporter. נבדק ב-2020-01-11. White, Peter (2019-06-17). "Criminal': Nicholas Pinnock, David Tennant & Hayley Atwell Star In Netflix Police Interrogation Drama". נבדק ב-2020-01-11. Goldberg, Lesley (2019-03-06). "'Counterpart' Breakout Nabs Lead in ABC's 50 Cent Drama". The Hollywood Reporter. נבדק ב-2020-01-11. Andreeva, Nellie (2018-10-11). "Isaac Wright Drama From 50 Cent, Hank Steinberg & Doug Robinson Set At ABC". Deadline. נבדק ב-2020-01-11. "Mind". נבדק ב-11 בינואר 2020. {{cite web}}: (עזרה)